Ekki gerð sérstök refsing fyrir að ráðast á afgreiðslukonu
Héraðsdómur Reykjavíkur hefur komist að þeirri niðurstöðu, að 18 ára pilti skuli ekki gerð sérstök refsing fyrir að ráðast á afgreiðslukonu í söluturni og slá hana þrívegis í andlit og líkama með þeim afleiðingum að hún marðist í andliti, á handlegg og tognaði á hálshrygg. Pilturinn var hins vegar dæmdur til að greiða konunni 145 þúsund krónur í bætur auk málskostnaðar.
Lögreglan var kvödd í söluturn í Reykjavík í apríl á síðasta ári. Þar sagði afgreiðslukona frá því að hún hefði haft afskipti af ungum manni, sem hugðist spila í spilakassa í söluturninum og spurt hann að aldri, en hann brugðist illa við. Konan hefði rekið piltinn út, en þá hefði hann ráðist að henni.
Félagi piltsins var enn í söluturninum þegar lögreglan kom á vettvang en afgreiðslukonan læsti hann þar inni. Hann hringdi í félaga sinn, sem viðurkenndi að hafa orðið reiður er honum var gert að yfirgefa söluturninn. Hann neitaði hins vegar að hafa barið konuna.
Dómari taldi hins vegar sannað að pilturinn hefði gerst sekur um árás eins og rakið væri í ákæru.
Í dómnum kemur fram að pilturinn er fæddur árið 1987 og var því 16 ára þegar þetta gerðist. Hann hefur tvívegis hlotið sekt fyrir brot gegn hegningarlögum og fíkniefnalögum.
Héraðsdómur Reykjavíkur hefur komist að þeirri niðurstöðu, að 18 ára pilti skuli ekki gerð sérstök refsing fyrir að ráðast á afgreiðslukonu í söluturni.
Pilturinn var hins vegar dæmdur til að greiða konunni 145 þúsund krónur í bætur auk málskostnaðar.
Félagi piltsins var enn í söluturninum þegar lögreglan kom á vettvang en afgreiðslukonan læsti hann þar inni.
Í dómnum kemur fram að pilturinn er fæddur árið 1987 og var því 16 ára þegar þetta gerðist.
Hann hefur tvívegis hlotið sekt fyrir brot gegn hegningarlögum og fíkniefnalögum.